
Para nuestra editorial de baiamanca es 
un orgullo contar entre sus colaborares 
con el poeta Alexandru Gregorian. 

Viejo luchador con la pluma y con el 
habla en nuestra Rumania de antano, 
tampoco fuera de sus fronteras, no nos 
ha privado del encanto de su poesia y 
tampoco de su permanente lucha llevada 
a cabo para afirmar la libertad de nues- 
tro pueblo, tan perseguido desde dentro 
como desde fuera. 

Donde nuestro poeta afirma que se 
siente inundado de dudas, limitacion del 
lenguaje, teniendo la impresion de que 
le ha disminuido el poder de creacion, 
creemos nosotros que se equivoca total¬ 
mente. 

Quien lee los 63 poemas recogidos en 
este tomo, queda impresionado y embru- 
jado por la frescura del lenguaje, de las 
imâgenes que subyuga y de su poder de 
creacion, y tiene la impresion de que le- 
jos de haber sido arrancado de su tierra 
valaha, aqui en el extranjero han prendi- 
do sus raices y se han multiplicado, a 
traves de las cuales ha subido la savia 
creadora, para la alegria y la felicidad 
de la creacion de la lengua y del alma 
rumanos. 

Con el poeta Gregorian se salva la ver- 
dadera poesia rumana. 

Aurelio Rauta. 

Salamanca, junio de 1980. 

•k * * 


Pentru editura noastră, din Salamanca, 
este o mândrie de a-1 număra printre co¬ 
laboratori pe poetul Alexandru Gregorian. 

Vechi luptător cu condeiul şi cu vorba, 
în România noastră de altădată, nici în 
străinie nu ne-a lăsat vitregi de farme¬ 
cul poeziei lui şi nici a luptei pe care a 
dus-o pentru afirmarea libertăţii neamu¬ 
lui nostru atât de prpgonit şi dinăuntru 
şi din afară. 

Unde poetul nostru afirmă că se simte 
cuprins de şovăieli, de vămuirea limba¬ 
jului, având impresia că i-a scăzut pute¬ 
rea creatoare, credem noi că greşeşte 
total. Cine citeşte cele 63 de poeme, ce 
cuprinde acest volum, rămâne impresio¬ 
nat şi fermecat de prospeţimea limba¬ 
jului, de imaginile subjugătoare şi de 
puterea de creaţie, încât are impresia 
că nu a fost smuls din rădăcinile valahe, 
ci că aici în străinătate a prins şi şi-a 
înmulţit rădăcinile, prin care s’a urcat 
seva creatoare, pentru bucuria şi ferici¬ 
rea creaţiei limbii şi a sufletului român. 
Cu poetul Gregorian se salvează adevă¬ 
rata poezie românească. 

CUVÂNT ÎNAINTE 



Cu două mii de ani în urmăÂ— întâiul poet al gin- 
tei noastre, alungat în exil pe ţărmul euxin — se 
plângea de geruri, de crivăţul iscat din gorganele 
Răsăritului, de săgeţile scitice, de singurătate, dar, 
mei ales, se plângea de desrădăcinarea care-i rodea 
sufletul. Fusese smuls poetul de sub cerul Romei 
civilizate, dintre cărţile lui scumpe, dintre prieteni 
şi din sânul familiei, care era totul pentru un om 
sensibil ca el f şi lăsat dintr’odată singur cuc , cu 
rădăcinile în aer, la Tomis, într’o lume barbară, în 
care nimic nu-i alina suferiţele fizice şi morale. 

Tăiat de strălucitele cenacluri literare şi de izvoa¬ 
rele cristaline ale limbii latine, pe care o sorbise 
odată cu lumina mediteraneană a Urbei eterne, 
tristul surghiunit se simţea, pe zi ce trecea, tot mai 
singuratec şi mai neînţeles de bunii, dar inculţii 
tomisani care-i vorbeau prin semne şi articulaţii 
guturale. Şi de la un timp când lua stilul de os în 
mână, poetul simţea cu disperare că nici cuvintele 
propriei lui limbi nu-i mai răspundeau. Gândul îi 
rămânea adesea învălmăşit în aer. Pe tabula cerată 
din faţă, cadenţele latine se aşterneau din ce în ce 
mai anevoe. Limbajul poetic se destrăma în ceaţă 
şi în tălăzuirea monotonă, neîmbietoare a Pontului 
Euxin. 

Undeva nemângâiatul vates mărturiseşte stinghe¬ 
rit că, nemaiştiind cum să se smulgă din blestemul 
care-l împingea spre muţenie şi sterilizarea intelec¬ 
tuală, la un moment dat a început să scrie în graiul 
elinizant al cetăţii gete. Dar versurile lui, deşi izvo¬ 
rau din aceeaşi tâmplă şi din aceeaşi inimă inspirată 
din care altădată dăduse la lumină savantele Meta¬ 
morfoze, Fastele şi rafinata «Ars Amandn, îi păreau 






acum străine, ca nişte creaturi bastarde. Poetul se 
stingea odată cu propriul lui limbaj, vestejit în do- 
gorile desţărării. 

La atâta depărtare în veac, limbajul băjenar al 
poetului de azi este vămuit, ca şi al străbunului 
relegat la Tomis, de aceleaşi grave amnezii şi şovăeli 
de expresie. Poetul din furtunile lumii maştere a 
veacului XX, lunecând din meridian în meridian, 
fără să poată prinde alte rădăcini în locul celor 
smulse de urgii, are în faţa lui exact aceleaşi chinui¬ 
toare probleme ovidiene, când se aşează la masa de 
scris. Lipsindu-i contactul anteic cu glia robită şi cu 
lumea lui din spulberatele depărtări, îşi vede scă¬ 
zând încontinuu puterile creatoare, limbajul, ritmul 
frazei. Cuvintele din care se urzeşte de totdeauna 
armonia versului i se pierd pe drumurile diasporei 
fără liman. Rima nu se lasă siluită. Metafora cu 
greu scapără uneori în văpaia creaţiei poetice... 

Şi totuşi, agoniile poeziei din exil, oricât de 
mistuitoare, sunt mai puţin dureroase decât acelea 
ale poeziei din ţara cotropită şi desfigurată de cen¬ 
zorul agramat şi de normativul partinic al comu¬ 
nismului slavo-mongolic. Poezia din România de azi 
e în permanenţă strunită, pritocită, confiscată, 
ciuntită şi surghiunită în Gulagurile roşii odată cu 
întreaga cultură naţională şi cu limba de fiecare zi. 

Peste creştetul României uitată acolo, pe crucea 
ultimei răstigniri de la Yalta, vâjie încontinuu lo¬ 
zinca veninoasă a satrapului sovietic. 

Poezia de aici, din surghiunul libertăţii, barem 
atâta are bun: nu e supusă miliţiei şi clişeului 
realist-socialist din dosul oblonului de fer. Şi nu e 
puţin lucru. 

INSCRIPŢIE PE POARTA GRĂDINII 


Anei 


Estimp ne’mpodobesc grădina 
Lămâii, mandarinii şi verbina. 

Au înflorit subt bolţi azi dimineaţă, 
Când vântul, doar, şi noi eram de faţă. 

Mâine-or zbura prin pomi, prin glastre 
Frumoasele păsări măiastre 
Vrâstând cu-o batere de aripi, lină. 
Chilimuri noi, urzite din lumină. 

Din viersul lor or creşte sferi de aur 
Şi cuiburi cu miresme sus, în plaur; 
Iar seara ne-o dospi’n pridvor răcoare, 
Şi-arome dulci ne-or gâlgâi’n urcioare. 


Benalmâdena (Malaga). 





INSCRIPŢIE PE CASĂ 


Anei 

Am ctitorit la ţărm, împresurând cu vis, cu munţi, 
Cu palmieri, un foişor, şi pe olane punţi 
De'-albastre linişti i-am aşternut spre necuprins. 
Porţile au fost lăsate descuiate dinadins, 

Că de-or sosi, cumva, pe-aici heruvi, după veghieri, 
Să-i omenim, săracii, la umbră’n palmieri. 

De-atunci un roi de aur ne tremură’n fereatră, 

Iar marea, fremătândă, din mal în mal ne-adastă 

Cu cerul în oglinzi şi ne’ncunună 

Poleiuri pe lucarne, din străfunzimi de lună. 

Sub arcurile albe, scobite în lumină, 

Ne adunăm în murmur cu larii după cină 
Să tăinuim cu ei în orice seară — tu şi eu — 

Cât o mai vrea şi ne-o mai ţine’n poală Dumnezeu. 


Benalmâdena (Malaga). 

MIMOZELE 


Din fulguiri de’ lumină 
Si din faguri de albină 
Au înflorit în grădină 

— Jurubiţe, vis şi har — 

Ciucuri moi de chihlimbar: 

Soare’n pufuri, soare’n picuri, 
Horbote şi borangicuri. 

Chihlimbarele’n stihare 
S’au nuntit mărgăritare 
Si miresmele de-un an 

— Azi un dram, mâine un dram — 
S’au împletit filigran. 

Noaptea, crini şi chiparoase 
Altiţe luna le coase 

— Stropi de rouă şi topaze — 

Cu lâniţă, fir şi raze’ 

Pe marame şi atlaze. 


Vera Cruz (Malaga). 

DIN HAVUZ DE CURCUBEIE 


în amintirea lui 
Radu Gyr 


Din havuz de curcubeie 
Creşte’n juru-mi o grădină 
Cu dantele de verbină, 

Si-o descânt, şoptind, să-mi deie 
Umbre-adânci, miresme noi, 

Pe' la prânz, în vre-un altoi. 

Tremură pe-un arc de cer 
Harfe, lin, de palmier. 

Când deschid câte-o fereastră, 
înfloreşte altă glastră 
Cu azururi şi lumini 
In pervaz de foc şi crini. 

In lămâi şi-n portocali 
îmi dau jordii de corali, 

Unde vin în stoluri, seara 
— Vara, toamna, primăvara — 

Cu alaiuri şi viori, 
îngeri, granguri şi prigori. 

Ard rubine’ntr’un potir 
De lucori de trandafir. 

Prinşi de cer c’un fir de ceaţă. 
Chiparoşi, de dimineaţă. 
Leagănă pe moţuri zarea, 
Gândul, dorul, depărtarea. 

Dacă rouă, dacă plouă, 
Rogu-mă la luna-nouă 
Să-mi anine-un policandru 
De scântei în oleandru 
Si pe fiece zaplaz, 

Luciul mării de atlaz. 


Malaga. 

TRUBADURII 


Noaptea las rima deoparte 
Şi’nchid gându’n câte-o carte 
Sau l’anin de-un nor, de-o stea, 
Pentru bună pacea mea 
Sau îl prind pe-albastruri — salbă 
Cu beteala lunii, dalbă. 

Mă’nsoţesc apoi c’un greier 
Şi luăm lumea la cutreier: 
Greierul, cu drândul lui, 

Ţinând hangul cerului; 

Eu, c’un fluier vechi şi-un cânt, 
Ciupind coardele de vânt. 

Greierul — prinţ andaluz — 

Cu flamencuri şi burnuz, 

Prin muşcate, la fereastră, 

Cântă de inimă-albastră. 

Eu, de-o vară, pământeanul, 
Cântu-mi dorul şi aleanul. 

Şi-amândoi, aşa haihui, 

— Trubaduri ai nimănui — 

Beţi de lună, de lumină 
Şi de cânt şi de verbină, 

Tot suim şi coborîm, 

Din tărâm într’alt tărâm 

Şi-adormim spre ziuă — belferi 
Pe maldăre de' luceferi. 


Vera Cruz (Malaga). 





DE ZIUA TA 


Ţi-e inima şi azi tot clopot de argint 
Şi ochii-s tot smaralde — dă-mi-i să-i alint! — 
Şi vorba ţi-este-aceeaşi, unduioasă, 

Cu care-atunci, logodnică duioasă, 

Mi te’mpleteai pe umăr, visătoare, 

Să stingem cerul tot cu-o’mbrăţişare. 

Măcar că pari pe gânduri dusă şi-i târziu, 

Iţi bate’n păr acelaşi aur copt, de' grâu. 

Venim din vremi cu ploile şi anii; 

Ţi-au rămas însă-aceiaşi măghiranii, 

Ca’n zâmbetul de ieri care ne cheamă 
Cu-o lacrimă de stea din vechea ramă. 

De ce să plângi? Dă-mi iarăşi palma s’o mângâi, 
Şi sânul şui şi cald mi-1 adă căpătâi. 

Căci tot miroase-a zmeuri şi-a caise. 

E încă timp de' dragoste şi vise... 


Benalmădena (Malaga). 

DESCÂNTEC TELURIC 


Dorm plantele cu rădăcinile 
Culcate-adânc în moine, în pământ. 
Dorm sâmburii şi dorm grădinile 
Intr’un teluric, nepătruns descânt. 

In somnul lor solstiţiul pune spor 
De seve şi lamuri de vecii. 

La noapte mugurii - or plesni şi s’or 
Plini cu visul sfinţilor din glii. 


Benalmădena (Malaga). 





SCRISOARE 


Mă’ntrebi ce fac pe Coasta Soarelui, frăţâne, 

Ce mai gândesc de şartul lumii, ce mai scriu. 

Şi dacă Dumnezeu, Preabunul, tot mai vine 
Să-şi afle robul Său încărunţind, târziu. 

Ca să încep cu Dânsul,—pre' Domnu’-L văd mai rar. 
Şi-aşa, departe, prin galaxii de ceaţă, 
îmi pare mai ursuz în sfântu-I jilţ de’ har 
Şi parcă nici ar vrea să stăm faţă la faţă... 

îi fluer prin păduri, ades, şi pe neunde, 
îi fac şi semne din ectenii, din mineise; 

Dar, Bunul, geana nu îşi pleacă, nu răspunde 
Şi nici altfel, de sus, nu vrea să-mi spună «ce e». 

Când pipăi cerul gol în valul care suie, 

Iar noaptea mi-o răsfrâng în steaua care nu e, 

Ce mai înseamnă, oare, ce scriu şi ce gândesc? 

Ia, abia fac umbră mării, visez şi’mbătrânesc... 


Benalmâdena (Malaga). 


îeţ 


MĂRTURISIRE 


încă nu ştiu, Doamne, că tot n’am înţeles 
Dacă-mi tăgădui mirul ori dacă m’ai ales. 

Ades prin jepi îmi pari văpae, arătare’. 

Iar robul, biet, al Tău, — şi el, o îngânare. 

E drept, m’ai dăruit c’o stea în scăldătoare 
Şi cu podoabe scumpe, cu umbră şi izvoare; 

Dar când dau să-mi pun fruntea pe sfântul Tău 

[stihar, 

Tu îmi răsfrângi pieziş râvnirea în ecouri, 

Si’n gene-mi laşi, cu tâlc, o boabă de cleştar, 

Când roadele târzii aştept să mi le rouri* 

Sub hăul mut, boltit pe necuprins de lotuşi 
Lumina sângerează în creştete de stânci. 

Tu, semn, încă nu-mi scaperi. Ce mai adăst, atunci? 

Se’nfundă’nneguri piscuri, mare, zări. Şi totuşi... 


Benalmădena (Malaga). 

IISUS PE MARE 


Părintelui Gheorghe Rusu 


Dincolo de vis, de duna 
Dintre neguri şi adâncuri, 
îşi prelinge lin văpaia, 

Pe tipsia mării — luna. 

Luminos, desprins din unde, 

Ca pe lacul Galileei, 

Iţi simt pasul. Doamne, cum de 
Şi pe ape mergi tot singur? 

Dau să Te cuprind — şi nu eşti. 
Ţi-a fost nimbul ars de-o stea; 
Hăituit eşti, biet, şi sângeri: 

Suie, Doamne, ’n luntrea mea... 


Vera Cruz (Malaga). 

PE TOARTA UNUI CURCUBEU 


Iar se’nalţă arzând 
Potir de jar, inel de har 
Peste aceleaşi şi totdeauna noi 
Descântate genuni. 

Cearcăn de aur, subţire 
Se mistue’n vâlvori — auroră 
Dinspre fulgerate desmărginiri. 

Acum sclipesc iar 
Corăbii în undă 

— Tremurate, rotunde oglinzi — 
Catarguri flutură flamuri 
De lumină în larguri, 

Şi din clare, afunde cărări 
Peşti de mărgean, de sidef 
Svâcnesc în mreje solare. 

însemn pe toarta unui curcubeu: 
Andaluzia. Mare. 

Iar a trecut pe-aicea Dumnezeu. 


Malaga. 







AQUARELĂ 


Marea pare-o trâmbă’ntinsă, 
De mătase, pe gherghef, 

Când albastră, necuprinsă 
Şi’nvârstată cu sidef, 

Când sporită’n solzi de soare 
— Tremurare ca de crini — 
Din străfundurile clare, 
Pardosite cu lumini. 

Lopătăm spre ţărmul maur 
Lunecând peste tăceri 
De corali albi şi de plaur. 
Suntem ultimii năeri. 

Crizantema lunii-pline, 

De argint, coboară-apoi 
Din ogiva nopţii line 
Poleindu-ne’n văpăi. 

Nu e mal şi nici vad nu e 
La ostroavele cereşti. 

Doar, târzie, briza suie 
Serenade pământeşti. 

Benalmâdena (Malaga). 

NU SUNT SCĂRI 


Nu sunt scări şi nici vad nu e 
La ostroavele cereşti. 

Numai cântul le descuie, 
Porţile împărăteşti, 

Noaptea, când suflă zefirul, 
Lin, din zboruri îngereşti, 

Şi luna-şi nalţă potirul 
Peste spaţii pământeşti. 


Benalmâdena (Malaga). 



NOCTURNĂ 


In amintirea lui Nichifor Crainic 


Aninată’ntre cleştare, 

Luna leagănă pe mare 
Argintate carave'le 
De văpăi. Oh, câte stele 
Şi foşniri din Ursa Mare 
Le alunecă’n vintrele! 

Peste vâltori de tăcere, 
Gândul spintecă albastrul 
Ferecatelor mistere. 
Ce'rcănat în alabastru, 

Lin răsfrânge’n undă astrul 
Unduiri din stinse sfere. 


Benalmădena (Malaga). 

MEDITERANA 


Devale-i marea: albastră lumină-abisală, 
Nemărginire răsfrântă de sus, fără prund. 

Decât cerul mai deasă, mai albastră 
Nemărginire. Vecia i se aşterne afund. 

Pe glorioase trireme şi pe galere pirate 
Trecut-au pe-aici seminţii fără număr. 

Columne ivite din marmuri, soare şi gând, 
Oglinditu-s’au cu fauni, în ea, şi nimfe, la rând. 

Cum o privim fermecaţi de pe sierra, 

Când se’nfioară de brize târzii, 

De brizele albe din Crugul arzând, african, 

Pânze clare de ape — apele vii, 

Sting arşiţa iscată din cumpăna verii, 

Şi volbura tremuratelor flăcări solare 
Inveşmântă’n amurg irealii atomi de mărgean. 

Dincolo de mare-s acum trepte’n porfiră şi aur. 
Statui de' abanos, Evele negre-şi anină 
Pe sânii de rodii, rotunzi, scoici şi verbină, 

In care-şi ascultă—adesea dansând, adesea visând— 
Freamătul inimii, freamătul anilor tineri. 

Pe dunga tot mai stufoasă, de umbre, a serii, 
Ne’mbie sirenele şue sub prora întoarsă a lunii. 
Şi din îngemănarea mării şi-a humii, 

Din depărtate talaze, din fluxul tăcerii, 

Auzim cum uşor se undueşte, se despleteşte, 
Tot mai plin de’nţeles, în sânge iberic, fierbinte, 
Şi’n noi, vuetul cosmic, vuetul lumii. 


Malaga. 

RĂSĂRIT MEDITERANEAN 


Soare — sâmbure de foc în mare — 
Bunădimineaţa, soare! 

Bine-ţi cuvânt aurora, care, 

(Suflete, bucură-te!) de’nalturi mi-anină 
Bolţi noi şi raiuri suflate’n lumină. 

Mă căciulesc pe la vânturi, la îngeri, la nori, 
La sfinţii măslini, la sfintele flori, 

Rogu-mă şi la sihastrii, cuminţii cocori: 
Fraţilor, lumea e azi corolă, beteală: 

Să nu-i spulbere nimeni nicio petală... 


Benalmâdena (Malaga). 







COASTA SOARELUI 


Dis-de-dimineaţă 
S’a destrămat zarea, 
S’au topit în ceaţă 
Ţărmul, cerul, marea. 

Pe la prânz, în soare, 
Marea de smaralde 
Smălţuie’n dogoare 
Sâni şi coapse calde. 

Seara — mlădioase — 
Cu cerul în gene, 
Lunecă’n mătase 
Nordice sirene. 


Benalmâdena (Malaga). 

FRUMUSEŢI NORDICE 


Plete de mătase, 
Buze chiparoase, 
Unduiri de mrene, 
Amăgiri viclene: 

Pe valuri spumoase, 
Cu umeri de lene', 
Noată, somnoroase, 
Blondele sirene. 


Malaga. 







OH, DEPĂRTĂRILE... 


Oh, depărtările 
Din ceţuri triste, 
Şi’nsingurările 
De ametiste... 

Visele, velele, 

Au mas în porturi. 
Suflete, stelele 
Lunecă’n norduri. 

Nicio corabie 
Nu-mi ară marea. 
Măcar o sabie 
Spintece-mi zarea. 

Vântule, cântule. 
Leagănă-mi valul. 
Cerule, sfântule, 
Unde mi-i malul? 

Oh, depărtările 
De ametiste 
Şi’nsingurările, 
Insule triste'... 

Costa del Sol. 

CALENDAR 


Orele, zilele, visele 
Trec, se petrec uneori, 

Pe cadrane caligrafiate, sus, de cocori. 
Minutarele veacului — clipele 
Se' rotesc încet în aripele 
Marilor păsări, care-şi răsfrâng 
In adâncuri umbra şi taina’ndelung. 

Sub crugul, acelaş, prea’nalt, prea turchez, 
Zborul de fum, târziu, li-1 veghiez. 

Şi orele, zilele, visele care-au fost, care sunt. 
Pregetând, le frământ, le de'scânt 
Cu tăceri şi-albastre pale de vânt. 


Costa del Sol. 

BUCOLICA 


Printre-albastrele agave. 

Tot prin vaduri seci, de lave, 
Cu măgari, cu câini, cu surle, 
Urcă turmele la târle. 

Iezii sar otăvi de ce'r, 

Şi’n steaua cu zimţi de ger 
Se bat ţapi în frunţi de fer. 
Sub smochinii din livezi 
Cântă Pan. L-auzi, îl vezi? 

Luna’nfăşură’n burnuz 
Şi’n dantele de havuz 
Albul, satul andaluz. 


Costa del Sol. 

GRĂEŞTE PSALTUL 


Satul pitit în munte, Doamne, şi uitat, 

Cu dobitoace, cu sfinţi, cu andaluzi, cu tot. 

Pe-o dungă de' lumină de-atunci, de la potop, 

E tot precum l-ai fost Sfinţia Ta lăsat. 

Măgarii mei, de pildă, cu stele de ciulini 
In frunte, cu ochi miraţi, adânci şi blânzi 
(Mai firoscos din ei e unu’ sur şi breaz, 

Legat cu-o funie de soare la pârleaz) 

îşi trec în el nămiaza sub smochini, flămânzi, 

Pişcaţi de muşte şi-adulmecându-Te’n minuni. 

La fel şi caprele, cu ţâţele cimpoae, 

Când pasc poeni de cer, zădufuri şi scaeţy* 
Cădelniţând arar din acioae 
— Şi ele-ascund aceeaşi taină cu peceţi. 

Ca’ntr’un descântec cu făcătură şi cu ceaţă 
Suflarea’ntreagă tot adastă de-atunci ceva: 

Un zvon din partea Ta, un semn mântuitor, de-o viaţă 
Mahana ori dacă nu mariana, în alt veleat, cândva... 


Costa del Sol. 

MIRACOL ANDALUZ 


I 


Să te miri şi să te’nchini: 
Două capre, cinci găini, 
Trei măgari şi trei ciulini 
Se prăsesc de mii de' ani 
Intre cer şi bolovani 
(Şi cu-o droae de golani...) 


Intr’un ţarc de-Andaluzie, 
Munţi întregi de sărăcie! 


Un’ mă duc, de unde viu, 
Numai piatră şi pustiu. 

Dau să scriu, dar ce să scriu? 
Că s’au stins pe cer tăciunii, 
Că-i de ceară turta lunii, 
Că-mi ţes bolţile lăstunii 
Şi tot plouă sfori şi funii 
Pe' zambile şi petunii? 


II 


Dar ce spun? Ah paradis! 

Iar e soare sus, c’n vis, 

Altfel de cum l-am fost scris. 
Unde-oi fi văzut ciulini?! 

Şterg şi’ncondeiez grădini 
Cu flamencuri, cânt şi crini. 
Doamne, şi-unde-am pus tristeţi, 
Tai şi-aştern pe dimineţi 
Ochii Tăi de frumuseţi. 

Ţarcul meu de-Andaluzie? 
Numai rai şi poe'zie! 


Benalmâdena (Malaga). 

MĂSLINII 


Răsuciţi şi chinuiţi 
Din rădăcini, din trunchi, 
De-a coasta, şi 
Pieptiş, 

Din stâncă’n stâncă, ’n sus, 
Măslinii, ghemuiţi 
Pe umbrele mărunte 
Tivite cu argint, 

Ascultă, parcă, în genunchi, 
Ca’n Evanghelii, trişti, 

Ruga din munte 
A Domnului Iisus. 


Malaga. 

MARINĂ 


O ancoră’n potcoava unui golf de cer: 

E luna. Şi-un pescăruş, Icar stingher, 
Zburând spre ea din ciuful unui palmier. 

Adie briza moale ca un şal. 

Turişti din Nord, sub lampioane de' opal, 
Dansează pe un yacht un vals oval. 


Malaga. 







ÎNCĂ O AURORĂ 


Inc’o auroră şi încă o boare. 

Rotunjind cereştile, 'nalte altare: 

Arcul, potirul, linul, rubinul. 

Jur împrejur cad sparte zăvoare': 

Mijesc — din neguri — alte tipare 
Şi iar mi s’aşterne' pe mare 
Nouă, dumnezeiască vâlvoare. 

Lumina-şi sporeşte în cumpeni preaplinul 
Aleg din aur şi purpuri chilimul. 

Spicul, rotundul, albul, aminul. 


Benalmâdena (Mălaga). 


SEARĂ ANDALUZĂ 


Anei 


Spre Gibraltar se’nşiră-ncet, ca nişte versuri într’o 

[carte, 

In unghiuri lungi şi moi de funigei, cocorii de de- 

[ parte. 

Iată: lin zborul lor mări spulberate ară şi-albastre 
Plauri. Jos, muşcatele - aprind stele văratece’n 

[glastre. 

Plutesc în aceeaş albă văpae lunară pleşuvii 
Munţi, şi dospesc veciile’n marmuri. In culmi le 

[zboară heruvii.. 


Aninată’n clenciul de aur al lunii, seara seină 
Pare o plasă - asvârlită pe desmărginiri de lumină. 


Netezimi de cleştar, pretutindeni, răsfrânte’n echi- 

[nocţiul târziu. 

In port, doar noi doi: privim fermecaţi meduzele 

[de-argint viu. 


Mălaga. 

PASTORALĂ 


Iar colindă cânt de veac 
Veste sfântă de condac. 
Linişti de peşteri ascunse 
Asfinţesc în culmi pătrunse 
De' ursirile de Sus. 

Păcurarii — cin’ mi-a spus? 
Pascu-mi oile şi nu-s, 

Că’n pripoare, la mulsoare, 
Li s’au făcut arătare 
înalte feţe cereşti, 

Magi cu daruri pământeşti, 
Şi’ntr’un nor cât un fuior, 
Lumii, Prunc mântuitor. 

Au purces să i-se’nchine 
Bacii’n munţi, peste obcine, 
Fătului din veşnicie, 

— Mugur sfânt de omenie — 
La plinire’ de soroace, 

La umbrire de răstoace, 
Dezmierdat 
Şi leganat 

De serafi cântând din nai 
Şi de sfinţi, din câte-un pai. 

De lăiat, ştime şi ciute 
l-au strâns rouă nouă’n cute 
De lumină, şi urzit 
Scutece de in topit. 

Păcurarii, tot pe plaiuri. 

Tot prin raiuri, cu alaiuri, 
Au prins stea de peruzea 
Şi purces-au jos cu ea, 
Colindând în străni de veac 
Vestea sfântă de condac 

/ 

Că’ntr’o iesle îi adastă 
Fără foc, fără colastră, 
Intre miei de crin şi nea, 
Pruncul cât şi Precista. 





PSALM 


Pe Tine' Cel Ce m’ai făcut 
Dintr’o fărâmă de urcior 
Suflându-Ţi boarea peste lut, 

Pe Tine Cel Ce-ai luat din vânt 
Şi-ai altoit scântei de vis 
Pe umbra Ta de pe pământ, 

Pe Tine Cel Ce ieri m’ai pus, 

Cu tibişir de jar, să scriu 
Abecedar de stele Sus, 

Pe tine Cel Ce stai în jeţ 
Atotcuprinzător şi ’nalt 
Si-mi eşti şi Tată şi Judeţ, 

Acum Te’ntreb, Doamne, şi-Ţi cer, 
Fie-mi iertat, o dumirire: 

Când o să-Ţi bat la poartă, -’n cer 

Ştiu, după trup fi-voi, cumva, 
Cum, Ziditorule-ai fost scris, 
Ţurţur sau pulbere’n vre-o stea. 

Dar ce s’alege, bunăoară, 

De arcuşu-mi tremurat pe lună 
Ca pe-o volută de vioară. 

Cu care-ai vrut să cânt, să’nalţ 
Catapeteasmă de lumină 
Sub necuprins de har şi smalţ? 

Că altceva neştind lucra, 

Când, Sfinte Doamne, -oi învia, 
Vreau să mă’ntorc în veac tot la 

Arcuş, la lună şi la viers: 

S’o iau de la’nceput, să-Ţi cânt 
Cu zumzetul din univers. 


Malaga. 

CAVALERUL MAUR 


Deunăzi, săpând şi descântând la rădăcină 
Un palmier din însorita mea grădină 
Andaluză, am dat de aşternutul 
De oseminte’n zale şi de scutul 
Cu semilună şi peceţi al unui maur. 

(Era în coif, alături, şi-un cercel de aur.) 

Lumina-i fulge'ra’n cercel câte-o scânteie 
Si-i fluturau în vârf de lance curcubeie. 
Urmele’ngropate sub paftale 
Erau şi ele,-alăturea de zale. 

De unde va fi poposit, stingher, 

Răzleţul maur, aicea, fără scutier? 

Ce taină va fi dus sub platoşă’n mormânt, 
Cu el — şi din azurul cărui cer, 

Şi ce viforniţe de gânduri, de hanger 
Va fi purtat prin veac în stemă şi în cânt? 


Benalmâdena (Malaga). 

NOAPTE DE IUNIE 


Anei 


Minaretele din poalele de aur, 
Din poalele de' aur ale lunii, 
îşi oglindeau, îşi legănau, 

Din mal în mal, 
Scânteietoarele-arabescuri 
In marea de opal. 

Iţi mai aduci aminte? 

La tropic licăreau 
Explozii de lumină. 

Africa îşi aprindea târziu. 

Din ţărm în ţărm, tăciunii. 
Brizele-alunecau din linişti 

Pe mătăsoase coarde de' glicină 
Şi şoşoteau şi se stingeau 
In volburi roze. 
încet ne troeneau ca’n vis. 

In gene, polenurile ninse 
Din aur de mimoze... 

Iţi mai aduci aminte 
De noaptea-ace'ea de Iunie, fierbinte, 

De noaptea transparentă ca un voal, 

De stelele ivindu-se pe rând, 

Şi de luceferii, eternii, lunecând 
Din infinitele tăceri 

In degete subţiri şi lungi de palmieri? 


Costa del Sol. 


44 


CÂNTECUL ANILOR 


A mai trecut, a mai trecut un an — şi curg 
Şi mă’mpresoară violete pulberi de amurg. 
Arhipelaguri de umbre, din nalturi, îmi cad 
Pe frunte, pe umeri, din zări fără vad. 

In cumpăna timpului, a vârstelor duse 
Se’nclină-acum gândul, tăcerile spuse 
Poate numai în taină vântului — frate 
(Poate vreo seară, în şoaptă, pe struni necântate.) 

E mult, e mult de când — doar pe simbrii de vise — 
Luceferii-i tot scapăr. De-o viaţă, pare-mi-se. 
Culcându-mi tâmpla pe-aceleaşi vechi viori 
Adun mereu în cântec lumina din vâltori. 

Melancolii brumate, răsfrângeri selenare 
In gene mi se spulber. Oh, de ce, de ce oare! 


Benalmâdena (Malaga). 

CÂND S’OR SCUTURA 


Când s’or scutura, agale, 
Roiuri de migdali, din poale, 
Oi porni şi eu spre stele, 

Fără aripi, fără vele, 

Vai de păcatele mele... 

Şi-oi urca, din soare’n soare. 
Din vâltoare în vâltoare, 
Creste de smarald şi har, 
Ceruri fără pălimar, 

Fără mal, nici calendar. 

Că, dincolo de Valhalâ, 
Planu’-ar fi s’ajung pân’ la 
Curţile lui Dumnezeu, 

Cu prag nalt de curcubeu 
Arcuit p’un eleşteu, 

Şi acolo să mă’nchin 
Lu Sânpietru-adânc şi lin 
In lumină, şi să-i spun: 
«Unchieşe preasfânt şi bun, 
Viu şi eu dintr’un cătun 


Pământesc, din patru vânturi, 

Cu, pe umeri, vreo trei cânturi 
Şi-un biet fluier fără vrană. 
Rogu-te: n’ai ceva mană; 

Ţi-a rămas vreo stea, vreo strană? 


Dar find eu cam gură-cască 
După îngeri, dup’o iască, 
Parcă mă şi văd haihui 
Cătând jilţul Domnului 
In argeaua hăului... 

Şi-astfel n’ar fi de mirare 
Ca, umblând prin nori călare' 
Pe-un ciob de lună, de jad, 

Să rămân tont, fără vad: 

Nici în rai şi nici în iad. 

O fiu greu păcat, stingher, 

Să te rătăceşti prin cer 
Când te-aşteaptă-un curcubeu; f 
Dar, mă ierte Dumnezeu, 
Altfel — eu n’aş mai fi eu... 


Benalmâdena (Malaga). 






MI JAS 


Oh, asinul blând, asinul alb coborînd de pe Sie'rra ’n 

[apus! 

Jucărie vie, cu mers în buestru, moale, printre ca- 

[sele albe, de crini, 
Asinul îşi leagănă umbra, prin argintatele livezi 

[de măslini, 

Lin, lin, parcă L-ar duce în ciuş, la Ierusalim, pe 

[Domnul nostru Iisus. 


Mijas (Malaga). 

ALHAMBRA 


Ca’ntr’o mie şi una de nopţi, peste Granada 
Suie condurul de aur al lunii, dinspre Sierra Nevada. 


Granada. 


» 


1 

PLOAIE 


La Capricorn, atom ori poate zbor de înger 
A spart seninul cu pleasna grea de fulger, 
în Africa, sub tropicul de negură şi rouă, 
Vuie'sc păduri şi orgi de abanos — şi plouă. 


Costa del Sol. 

SERRANIA DE RONDA 


Uriaşe spinări de tauri împietriţi în crâncene coride. 
Munţii andaluzi se-afundă în agonia orelor toride. 

Când Apusu-i îmbracă ’n pelerine de sânge, de aur, 

[de coral, 

La Ronda a mai murit un torrero, elegant, ca’ntr’un 

[vechi madrigal. 


Costa del Sol. 

GENERALIFE 


Serai cu dulci arome', lănci de chiparoşi şi evantae’n 

[palmieri, 

Iar în conduri de vis, parcă dansând, cadâne cu 

[lascive mlădieri. 

Asemeni harfelor în argintată tremurare, lină, 
Cascadele îmi cântă, fermecate, în jghiaburi de lu- 


Granada. 

[mină. 

ITALICA 


Foşnet de togi în for 
Şi-ăvea — paşi plutind 
In zvonuri de sandale, 

Iar pe anticele altare: 

Pioase braţe de vestale 
Cădelniţând arome’n rare, 
Solemne unduiri de palmieri. 
Pictaţi cu funigei 
Pe cerul beţie, 

Cipreşi stingheri, 

Muiaţi în soare, 

Veghiază soclul zeilor de ieri. 


Italica - Hispalis. 

CORDOBA 


Cordoba: creştet înalt de lumină. 
Cetate, ca niciuna, creştină. 
Veacuri cetluite’n tăceri 
Şi câte lespezi grele, de porfir, 
Câte şi sfinte, aromele de mir 
Increştinând moscheile de ieri! 


Cordoba. 

EPIFANIE 


Din scriptură şi icoane pogoară iar spre Betleem, 

[ducând odoare. 

Bătrânii magi din Răsărit, cu ochii ficşi la steaua 

[călătoare. 

întreaga Spanie creştină din ogive, din vitralii, în 

[cununi/ 

Li se închină, mereu înfometată de minuni. 


Malaga. 

ARHEOLOGIE 


O’ntrepătrundere de lumi, de' evi, de taine dată la 

[iveală 

Din adâncuri: gânduri strivite în inscripţii, un zeu 

[ros de cocleală, 

O nimfă greacă împerechindu-şi geamăn coapsa cu-o 

[amforă romană, 

Si sub coloane, murmur de seve de lumină din 

[vechea Celţie hispană. 


Tarragona. 

APUS LA GIBRALTAR 


Malaga. 


Gibraltar: 

Streşini limpezi, înalte, de cleştar 
Iscă văpăi, nebănuite smalţuri. 
Fulgere' de aur despart orele 
Scăpărate pieziş de-un cosmic amnar. 

PISANIE SEVILIANĂ 


Dantelelor asemeni, de aur vechi şi fir, 

Ogivă cu ogivă de cer, potir lângă potir, 

Crescut-a din steme’mpărăteşti, din psalmi şi crini, 
Catedrala aceasta sculptată în lumini. 


Sevilla. 

EXTAZ 


Ce turn# înalt şi aurit e marea 
In răsărit de lună andaluză! 

Şi ce scânteietoare-i e cărarea 
Arată în albastruri de-o meduză! 


Vera Cruz (Malaga). 

AQUARELĂ 


Jocul de umbre, geana de abur a serii 
Se lasă peste violete' genuni, peste sfere. 
Tremură’n undă, în eterna unduire-a tăcerii. 
Ca o părere, ca un zvon, siderale galere. 


Benalmâdena (Malaga). 

C I D 


Iataganul lunii, sus, ca’ntr’o panoplie, 
Pluteşte’n cearcănul albastrului vid. 
Glorioasă, peste sierre în ev reînvie. 
Din cremeni, făptura fulgerătorului Cid. 


Sevilla. 

ICOANA DE LEMN 


Colindul vechi şi mereu nou 
Iar mi te-adulmecă’n ecou, 
Copilărie, Ier, rămasă 
In stele mari de ger «acasă»... 

Parcă le' văd şi-acum cum cad 
Dalbele stele peste vad. 

Ce serafimi, ce har, ce semn 
Cântă’n icoana mea de lemn? 


Vera Cruz (Malaga). 

INSCRIPŢIE PE UŞĂ 


Binevenit fii 
Oaspe din Tării. 

Ora e târzie': 

Doamna mea ne’mbie 
Cu merindă nouă, 

Să o dăm în două 
La umbrar de ram, 

Din prisos de hram; 

Oricine eşti, 

Or’ de un’ soseşti 
Piaza bună 
Să-ţi fie cunună 
De zile senine 
In spicele pline. 

De-oi fi seraf, de'-oi fi mag. 
Când te-arăţi în prag. 

Rază de soare, 

Stea sclipitoare 
Lumineze-ţi pasul. 

Colinda şi masul. 

Intră-ne’n casă. 

Pofteşte la masă. 





Cinsteşte-ne cina. 
Muşcata, glicina, 
Inchină-ne vinul 
Din multul-puţinul 
Tras la zăcătoare 
In buţi de răcoare 
De mâini îngereşti, 
Din linuri cereşti. 

La nămiezi, la chindii, 
Binevenit fii, 

Semn bun din Tării. 
Când o fi pe seară, 
Colindă-ne iară: 
Să’mpărţim la masă 
Lumina stufoasă, 

La fiece toacă, 

Faguri din prisacă, 
Raiul din grădină, 
Seva din tulpină, 
Merele tăcerii 
Din cămara verii. 

Seraf din Tării, 
Binevenit fii! 


Cleveland, Ohio, U. S. A. 

CUVIOASELE ALBINE 


Pe polenuri, pe stamine 
Psălmuiesc vreo cinci albine. 
Cin’ le-a botezat «gângănii», 
N’a văzut cum fac mătănii 
Şi că’n gură au potire 
Dulci, de ambră şi safire? 

Jos, pe vrană, la ştiubeie 
Roesc mii de curcubeie, 

Că, vezi dumne'ata, mi-adună 
Cuvioasele, din lună, 

Aur în faguri, cântând 
Lumea soarele, la rând, 


Cresson, Pa. U. S A. 

PRIMĂVARĂ 


Din seninuri, din tăceri 
A’nflorit piersicul ieri. 

Cad, arare, pe tulpină 
Aşchii de’ stele’n grădină. 

Pe nuelele de sânger, 
Fulgi de’ aripă de înger 

Şi-o petală roză’n casă, 
Ca o scamă de mătasă. 

Trece ziua, veacul vine 
Doldora, din rai, vecine. 


Cresson, Pennsylvania, U. S. A. 

PSALM 


Peste pragul inimii sfioase 
A zburat înger albastru, de foc. 
Ingeru’-a’ngenunchiat 
In firida din dreapta 
Cu ferestruicile joase, 

Şi dintr’o trişcă de' soc 
A cântat şi-a descântat 
Psalmul tăcerii şi s’a rugat 
Parcă Precistii, 

Parcă Domnului nostru Iisus. 

Ce le-o fi spus, 

N’aş putea şti, 

Că era ca’n vis şi 

Nu-1 puteam auzi, nici desluşi. 

Ci, deodată, inima dospită din tină 
S’a văruit, pe dinăuntru, 

Toată’n polei de lumină. 

Era noapte şi s’a făcut ziuă. 

Era pustiu şi-au înflorit în ea 
Minunate grădini 
Cu sori şi luceferi de aur 
Pe ramuri de me'ri, de sulfini, 

De mărgean, de tăceri. 

Peste pragul inimii pioase, 

Ingeru’-a venit la rând trei seri. 

Ca la denii, 

Cufundat în smerenii. 

S’a rugat, s’a închinat, 

A cădelniţat dintr’o stea 
Cât o ulcea, 

Şi pe urmă: sbrr... 

A pierit, precum albastru, fumul, 
Precum o umbră, ca lăstunul. 

S’a dus, pesemne, să daurească. 

Să poleiască 
Alte inimi sfioase. 

Unde-a’ngenunchiat sfinţia sa miroase 
A mireasmă de mir şi-a chiparoase. 


Cleveland, Ohio, U. S. A. 


DUNĂREA 


Sub negru, faldul nopţii, care cade 
Peste cetăţi de fer şi steiuri sumbre, 

S’a rotunjit parafa grea cu umbre 
De Nibelungi suind în veac balade. 

Mă plec pe firul apei, ca pe-o hartă, 

Şi - ascult cum, runic, liedul vechi german 
îmi cântă’n undă iambii şi îi poartă 
Spre lunca noastră de la Teleorman. 

Parc’a fost ieri sau parcă niciodată 
Când mă’nvăţam să’nsemn la geografie, 

Cu creta de mistere fermecată, 
Şerpuitoarea-ţi matcă, albăstrie. 

Porneai —o mreană —din Pădurea Neagră. 
La Ulm, o lance teutonă fulgerai 
învolburând în ev o lume’ntreagă, 

C’aşa scria în carte că erai. 

O lună răsturnată’n carave'le 
La Regensburg jucai în titirez 
Şi-un nor vâslea din vaduri către stele 
Paf, paf, ca o lulea de bavarez. 

Un vals rotund, măestru, la Viena 
Dansai într’o volută de vioară 
Şi-ţi tremurai în violeta se'ară 
Spumoasă, ca dantela, cantilena^ 

De basm cu Fraţii Grimnila Bratislava. 

Afară de-un luceafăr înnecat, 

Nimic, sub cerul pustei, întristat. 

Iar mai la vale, un vapor pe Dravaj 

Ori pe alt crac sau, poate, pe-amândouă 
Venea din ţara Sârbilor, agale, 

Să-ţi spargă’n val bulboane de nămoale, 
Şi-un curcubeu podit pe-un bob de rouă. 

Din Porţile de Fer la Mare, ’n Deltă, 

Creta şi mâna cădeau în reverie: 

Beteală de argint, bijuterie 
Prindeai în şoldul României, sveltă. 

Oh, inima copilului de şcoală, 

Visătoare, creştea cât pâinea’n clasă... 
Argonautul era acum acasă 
Şi matca ţi-o’nvârtea în rotocoală/ 

Cântând colind că la’nceput de veac, de an, 
Cu meşeteri, acvile şi ne’ntrecută oaste, 

Dură sub soare pod de piatră, lege, castre 
Aci, străbunul nostru împărat Traian. 

Ci, ntr’un târziu, scandând o elegie 
Cu zei şi Daci, la Pontul Euxin, 

Aveam să’nvăţ că’n mersu-ţi molcom, lin 
Se’nviscoleau şi zodii de urgie. 

De mii de ani aceiaşi Geţi în zale 
Şi Nibelungi cu cerul prins în arcuri. 
Aceleaşi răsvrătiri şi-aceleaşi şarturi 
Se oglindesc în valurile tale. 


Philadelphia, Pa. U. S. A. 





REGĂSIRE 


Miss Lucy Johnson, într’o trăiştoară, 
Ne-aduse-un pumn de bărăgan din ţară. 

Pământ străbun din ţarine umile 
— Dospit de ploi şi scorojit de soare 
In tivgi de Domni şi’n cioburi de ulcioare — 
Miroşi, măi tată, — a cimbru şi-a zambile. 

Ne regăsim — la câtă depărtare — 

De rădăcina sfântă, de izvoare! 

Aş vrea să-ţi cânt — şi nu mai ştiu să cânt, 
C’a ruginit pe-o veche strună viersul, 
Crâmpei pierdut — şi el — în universul 
Rostogolit pe unde, dus de vânt. 

De racla ta mi-apropii tâmpla de mult 
Albită prin bejenii, şi-ascult, şi-ascult 
Cum plâng în ea învălurate olturi; 

Şi grâul copt, de chihlimbare, 

Cum tot spre Răsărit — pohod la mare, 

Ia drumul către' blestemate porturi. 

Cine te-a’ntors în brazde şi în moine 
Poate-a murit de mult cu răstignite doine. 
Ci eu tot îi aud sudalma şi opinca 
Pe creştete de steiuri fulgerate, 

Urcând, să ne răzbune, tată, pe’nserate', 
Luceferii furaţi şi doina şi tilinca. 


Philadelphia, Pa. U. S. A. 






ROBIE 


Doamne, singurătăţile, depărtările, 

Ce turburi sunt şi adânci — ca mările! 

Din noaptea lor de plumb lunecă’n Răsărit 
Stele de jar, heruvii fug, sfinţii-au pierit 
Duşi, cu cer cu tot, în ciurda colhozului. 

Ca bubele râncezite, putrezite, 

Cresc în ev numai ciurpenii bozului. 

Doar vifore şi vaer pe zările’nrobite, 

Şi niciun cânt, nicio colindă, niciun acatist! 

Deşelat de norme’n bărăgan de zgură, 

Iisus se uită’ncoace tot pe furiş, tot trist 
Şi-mi face semn sa tac, cu degetul la gură. 


Philadelphia, Pa. U. S. A. 

INIMA NEAMULUI MEU 


In amintirea lui Aron Cotruş 


Inima neamului meu. 

Odată jilţ al lui Dumnezeu, 

Inima din clăi, din ponoare, 

— Acum, din vrăjmaşe porunci. 
Legată de stânci. 

Cu svâcnet în brânci — 

Cum mă mai doare! 

Inima neamului meu, 

Flacără ieri, cândva curcubeu, 

— Azi, ca o vită, e’nchisă’n colhoz. 
Mâine, mâine cine-i mai ştie 
Darul, harul de omenie, 

Căci ţara e' numai răni şi moloz... 

Inima neamului meu, 

Ce blestem, ce blestem greu! 
Ingenunchiat de zodii rele, 

La ce sobor, Doamne, de stele - 
Şi’n care piscuri de parâng 
Să bat urlând, să plâng, să plâng? 

Inimă pusă’n butuci, 

Ni-i cerul stepă de calmuci, 

Biserica, zălog 
Şi sufletul, olog. 

Că ne-au trădat pân’ şi aezii: 

Toţi Blaga, toţi Arghezii. 

Inimă arsă’n lungoare. 

Neam sfânt, strâns în zăvoare, 

Neam frânt şi singur, fără crezământ, 
Unde ţi-i cruntul, dacic legământ? 


Philadelphia, Pa. U. S. A. 

IN CREION 


Iar şi-a despletit seara păunii 
Pe naltele pluşuri de umbre şi iar 
Creşte, vâslind în albastrul pătrar, 
Gondola nouă, de aur, a lunii. 


Cresson, Pa. U. S. A. 







IN CREION 


(Variantă) 


Iar şi-a despletit seara violetă păunii 
Pe naltele pluşuri de umbre şi iar 
Undueşte’n albastrul pătrar 
Gondola nouă, cu visuri, a lunii. 

Cresson, Pa. U. S. A. 

IN CREION 


(Altă variantă) 


Şi-a dus iar la culcare păunii 
Seara, în golfuri de' umbre, şi iar, 
Lunecând uşor din albastrul pătrar, 
Creşte trirema de aur a lunii. 


Cresson, Pa. U. S. A. 

PE O ICOANA 


Furiş, iar ai trecut pe-aproape, — aseară 
Că-Ţi simt mireasma, Doamne, ca de ceară. 

Tot vii ca o nălucă şi dispari 
Din atriul casei noastre fără lari. 

Au, cu ce-am scăzut în sfinţii ochi ai Tăi, 
De ne-ai înscris pe catastif la răi? 

Cresson, Pa. U. S A. 

PSALM 


Sunt tristul pelerin 
Şi diacul Tău, Iisuse. 
Mag singur, fără cin, 
Pe stelele apuse 
Mă tângui şi mă’nchin. 

Sub cerul Tău de crin 
Aştept un bob de har 
Şi zborul dalb şi lin 
De înger iconar 
Să-mi facă semn să vin. 


Philadelphia, Pa. U. S. A. 

CONCERT 


Rondul meu de dimineaţă 
Este-un ’oţ cu creasta creaţă, 

Care mă de'şteaptă’n zori 
Cu tarafuri de viori. 

Vine lin pe sub fereastră, 

Pe ascunselea’ntr’o glastră. 
Dintr’un zbenghi şi dintr’o şipcă 
Şi-a făcut ’oţu’ o scripcă, 

Apoi alta şi’ncă una 
— Că e pui deprins cu struna — 
Şi-i tot zice şi-o suceşte 
Din arcuş lăutăreşte, 

Când pe-o coardă, când pe patru, 
Şi pe urmă, ca la teatru, 

Dă din cap şi se închină, 

Ia un lujer, o stamină, 

Şi le şueră pe vrană 
Triluind din strană’n strană 
Cântări dalbe îngereşti, 

De te miri şi te cruceşti. 

Când şi când îşi nalţă ciocul 
’Oţu’ meu, ca ventrilocul, 

Şi din zurgălăii guşii 

Scutură deasupra uşii, 

Cu toţi feţii, logofeţii, 

Tot argintul dimineţii. 

Cântecul se împleteşte 
Cu lumina şi vueşte, 

Unduit în somn pe pluşuri, 
într’o mie de arcuşuri. 

Are’n pene ’oţu’ meu 
Tot culori de curcubeu: 

Roş, ca vinul rubiniu, 

Galben nou şi arămiu, 

Luciri verzi şi albăstrii. 

Alb de nea şi colilii. 

E frumus, nevoe mare, 

Zici că-i poleit cu soare. 

L-aş tot ţine’n colivie, 

Ca să-mi cânte pe' simbrie: 
Pe-un şuer din strungăreaţă 
I-aş da cuib de puf pe viaţă, 

Pe trei triluri şi-o gavotă, 

I-aş da lumea’ntreagă dotă. 

Dar, ce-i chip să stai de vorbă 
Cu’n artist cu dibla’n tolbă?! 

El nu cântă pe simbrie; 

I-zice, doar, pe veresie 
Şi pe sfântă omenie'. 

Că întâi şi’ntâi de toate, 

’Oţu’ meu vrea libertate. 


Fairview Parc. Cleveland, U. S. A. 




COLINDUL CIUBĂRARILOR 


Alb, cer alb stă arc înalt de ger 
Peste ciuntite creste - apusene. 

Munceii urcă’n paşi uşori de jder 
Zăpada spulberată’n steme bihorene. 

Cu zvonul dus de pajuri până’n ţară, 
Pe-aici vuesc sudalme şi dojeni. 

Tot hăituind prin vizuini de fiară, 

Vin ciubărari cu doinele’n poeni. 

Crunţi, taciturni, trec creştete de stei, 
Şi în colind de' magi flămânzi adună, 

In trăişti mari, luceferi pentru ei 
Şi zodii noi în nou ciubăr de lună. 

Din care fund de ev le desnozi cântul. 
Doamne, şi drumul fără de popas? 

In căutarea Ta cu ei o noapte-am mas 
Şi-am pus la cale lumea şi pământul. 


Stâna de Vale (1942). 

ALUNISSAGE 

Dieu, voici Vos fils, voici Ies nouveaux Icares: 
pe'nsifs, heureux, humbles, transfigures; 

Les voici claustres dans cette fusee volante, 
blanche comme l’ogive d’une cathedrale blanche 

Ou bien comme de blanches mains jointes en 
priere. 

Ils glissent sur l’ocean bleu, aerien, sans rivage; 
ils glissent toujours plus haut, toujours plus preş 
du trone etoile ou Vous separez chaque matin la 
lumiere d’avec les tenebres. 

Encore, ils survolent des abîmes vertigineux, 

Des cretes d’emeraude et de - corail baisees par les 
eclairs qui gardent les portes verrouillees de 
l’eternite. 

Ils filent â travers les ouragans de feu du Soleil, 

Et, ivres d’infini, ils montent, ils montent sur des 
arcs-en-ciel et sur des neiges virginales et sur de 
fraîches aurores. 

Les voici qui montent encore sur des marches de 
lumiere 

De plus en plus pures, de plus en plus eblouis- 

santes. 

En sillonnant de profonds silences ainsi que des 
anses et des celestes archipels hantes par Vos anges, 

Ils s’eleve'nt enveloppes d’une nuee lumineuse 

Comme s’ils voulaient suivre Ies divines traces 
de l’Ascension du Christ glorieusement ressuscite 
au temps de Pâques... 

Dieu, leur pensee caresse des milliers et milliers 
d’astres d’or, 

Leurs yeux sont pleins de miracles, leurs fronts 
et leurs mains sont rayes de brumes diaphanes: 

Tout leur etre temoigne d’un amour ardent pour 
Votre creation avec laquelle ils seront a jamais en 
mystique communion. 

Dieu, pour que votre volonte soit faite, Ies pele- 
rins terriens donnent l’accolade â l’univers entier 

El marchent de galaxie en galaxie. 

Les voici qui approchent de l’aureole argentee de 
la Lune: 

La Lune blanehe et tendre des amants, 

La Lune melancolique des somnanbules et des 
poetes 

La Lune empourpree, fabuleuse, etrange des 
enfants. 

Dieu, voici qui alunissent en douceur le reve 
millenaire deg l’Homme: 

Ils foulent la Mer de la Tranquillite, ce lopin de 
lune fantasmagorique, ces e'ntonnoirs geologiques, 
cette nappe primordiale 

Ou Vous leur avez donne rendez-vous lors de la 
Genese. 

Dans le Soleil de l’equateur lunaire, leurs ombres 

se deplient et s’allongent en prenant des dimensions 
ireelles de cedres gigantesques, 

Qui planent sur des pelouses calcinees, 

Sur des crateres petrifies durant le premier 
spasme de la premiere nuit de la creation, sur 
l’entier decor cosmique. 

La duree infinie y ruisselle depuis des millions 
d’anees â travers la meme clepsydre dont Vous 
Vous etiez servi pour mesurer les sept longues 
journees de la Genese. Les pelerins s’en servent 
aussi, Seigneur. 

Leur presence sanctifie el vivifie la planete morte, 
car c’est le temps beni ou, 

Avec votre permission, ils delient les sce'aux du 
mystere originel. 

Ayant donc connu le souffle de vie, plus jamais, 
plus jamais sera la Lune la meme medaille errante 
dans la solitude, sur les orbites ouatees du grand 
neant. 

Dorenavant, ce vieux globe sans memoire tour- 
nera autour de la Terre 

Comme une corolle lumineuse, comme un jardin 
luxuriant, 

Et Vous, Seigneur, y ferez triomphe'r eternel- 
lement 

La divine charite et le genie createur de l’Homme, 
Votre image. 

Toute la voute celeste sera dans les siecle's des 
siecles marquee a l’empreinte du pas de l’Homme. 

Dieu, c’est l’heure benie: Vos saints doigts tour- 
nent une page nouvelle' du livre de la Genese. 


87 



Le lampion phosphorescent de la pleine Terre 
s’eleve deja dans le lointain sideral. 

Sur l’autre versant du ciel, il touche la ligne 
violette de' partage des mysteres, 

Et la clepsydre marque en silence l’heure solen- 
nelle des vepres. 

Regardons Ies etoiles filantes. Ah, de la plenitude 
du triomphe' monte la maree de la joie dans Ies 
coeurs! 

Et Ies pelerins enneiges de poussieres d’astres se 
renferment une fois encore dans leur ogive blanche 

Pour Vous rendre grâce et ensuite retourner im- 
mortels sur la Terre. 

Ecoutons-les: en fideles herauts de Vos saints 
commandements du haut des cieux, ils annoncent 
au monde en extase qu’une nouvelle' creation est en 
oeuvre: 

Une creation a laquelle, murmurent-ils, Vous avez 
ordonne de tenir jusqu’â la fin des temps 

La lumiere separee d’avec Ies tenebres. 

Et je sais qu’il en sera ainsi, car une fois encore, 
Seigneur, 

Vous avez vu que la lumiere est bonne. 


Loretto, Pa. U. S. A. 


(Annales de Notre Dame des Victoires, 
Paris, Janvier 1970.) 


APOLLO 11 


Lord, here are Your sons, each a new Icarus: 
pensive, pleased, humble and transfigured. 

Here they are, cloistered in this space'ship, like 
the white steeple of a church, or like white hands 
joined in prayer. 

They glide on the blue aerian ocean, they glide 
ever higher, ever nearing Your starred throne, 
where daily You part light from darkness. 

Further they pass over dizzying chasmas, over 
emerald and coral peaks kissed by the lightning 
which guards the gates of eternity. 

They fly through the flaming tempests of the Sun, 

And thirsting for the Infinite, they climb and 
climb over rainbows sprinkled with virginal snows 
and new dawns, 

Further they climb on phantom steps of light 
increasingly pure and blinding. 

Plowing the de'ep, limitless silences, 

Like the bays and the celestial archipelagos 
visited only by Your angels, they climb enveloped 
in a luminous cloud 

As though they would follow the divine path of 
the Ascension of Christ. 

Lord, their minds transfixed by thousands upon 
thousands of twinkling golden stars, 

Their eyes filled with miracles, their brows and 
hands striped by dense spectral mists, 

Their entire beings reflect an ardent Iove for Your 
creation with which they will remain forever in 
mystic communion. 

Lord, so that Your will be done, these earthly 
pilgrims who embrace the entire universe march 
from galaxy to galaxy nearing the silvery halo of 
the moon: 

The pale, tender moon of lovers, the me'lancholy 
moon of sleep-walkers and of poets, the brilliant 
and fabled moon of the Magi. 

Here now they tread the' Sea of Tranquility, 

On a fantastic expanse of ridges and craters, the 
primordial expanse to which You invited them since 
the time of Genesis. 

In the equatorial Sun their shadows unfold and 
lengthen taking on a ghostly appearance, like gi¬ 
gantic cedars, soaring over fields of ashes, craters 
and the entire cosmic landscape. 

The infinitude of time streams through the same 
hourglass that You used in counting the days of the 
Genesis. (The pilgrims also made' good use of it, 
Lord.) 

Their presence sanctifies and vivifies the dead 
planet, for the blessed time has arrived when with 
Your permission they will break the' seal hiding the 
secrets of the universe. 

Having now felt the breath of life, nevermore will 

the moon be the same planet drifting in solitude 
and sile'nce. 

From now on, this ulcerated old sphere will fol- 
low its terrestrial orbit like a luxuriant garden and 
You, Lord, will make eternally triumphant there 
Your divine charity and the creative' genius of man. 

The whole celestial vault shall be marked for 
untold centuries by the footprint of man. 

Lord, a blessed era has come: Your holy fingers 
turn a new page of the book of Gene’sis. 

But it grows late: The phosphorescent lantern of 
the full earth already has risen on the distant hori- 
zon. On the other side it parts the known from the 
unknown. 

And the hourglass cal Îs in silence’ the solemn hour 
of vespers. 

Let us look at the falling stars. Ah, the fullness of 
triumph raises the tides of joy in every heart! 

And the pilgrims once more enclose themselve's 
to pray in their white steeple. 

Let us listen to them: qs faithful heralds of Your 
sacred commandments they announce to the e'csta- 
tic world that a new creation is in the making: 

A creation which, they whispe'r, You have or- 
dained 

To keep the light and the darkness apart until the 
end of time. 

And I know that so it will be', because You, Lord, 
have seen that the light is good. 

( Diakonia , voi. 5, 1970, Fordham Univer- 
sity Bronx, New York, U. S. A.) 

PRIERE 


Donne la paix, Seigneur, a cette île solitaire, 

Suspendue dans la brume, entre ciel et mer. 

Accorde la grâce a tes humbles pecheurs. 

Benis â jamais Ies rochers tourmentes, sans fleurs, 

Sans soleil, sans la joie d’un seul pommier, d’un 
seul oiseau 

Qui chante, qui adore ta gloire, tes etoiles, tes pro- 
fondes eaux. 

O, Seigneur, emplis Ies doris de peche argentee, 

Ces pauvres doris, ostensoirs sacres qui te che'r- 
chent au large dechaîne. 

Coeur tendre de Mărie, prie pour Ies vierges saint- 
pierraises, 

Pour leurs purs yeux bleus, leur ge'ntillesse fran- 
gaise, 

Ainsi que pour leurs soirees sans lune, melancoli- 
ques reves. 

Mere de Jesus, fais que leurs douces prieres candi- 
des s’achevent. 

Saint-Pierre et Miquelon. 

TES YEUX 


A Anne. 

Le solstice partageait Ies eaux de la lumiere 
A midi. 11 neigeait. 

Au fond de tes yeux, des petales transparents 
Tombaient tout doucement 
Du ciel ouate de' l’hiver. 

Les petales blancs se refletaient 
Dans tes purs yeux verts, 

Comme dans deux lacs jumeaux de montagne. 
On eeoutait les voyelles chargees de silence 
Que le vent epelait sur la nappe blanche. 

II neigeait, et le jour gris 
S’illuminait dans le charme infini 
De tes beaux yeux clairs. 

11 neigeait doucement, sans treve, 

Et dans tes yeux d’emeraude un sourire 
Un peu melancolique', d’ecoliere, 

Calligraphiait sur des volutes de reve 

Le monogramme en lumiere 

De nos plus ehers et tendres souvenirs. 

Loretto, Pa. U. S. A. 

PALEONTOLOGIE 

Ces feuilles et ces corolle's sculptees en ardoise, en 
tenebres et en silence. 

Avânt que le souffle mălin de la civilisation, 

Avânt que la lumiere crue ne Ies profanent, 

Je Ies ai ramassees, en ciselant ma deraiere cathe- 
drale de charbon, enfermee dans Ies entrailles 
chaudes de la terre. 

Ces feuilles sacrees et ces corolles virginales etaient 
lâ, parmi Ies clivages primordiaux, 

Pressees par la main de Dieu comme dans un 
herbier. 

Ah, qu’elles sentent toujours l’e terni te, la vie fraîche 
et Ies premiers encens! 

Je connais, moi, je connais bien Ies mondes orphi- 
ques de lâ-bas, et je revois Ies mysterieuses croi- 
sees d’ogives, 

Et Ies forets pensylvanes figees, profondes et noires; 

Je Ies revois ces forets-lâ d’ebene, rangees comme' 
des orgues muettes ou dorment de leur sommeil 
total 

Et le temps petrifie 

Et l’aureole des nuits abyssales. 

Oui, je Ies revois, ces forets-lâ. Je Ies revois: 

Leurs sommets ou bien leurs ombres se refletaient 
en moi comme dans un miroir. 

Et alors, pour ne pas rompre l’enchantement, 

Moi, hunamble mineur, je m’y suis agenouilld pen¬ 
dant mon labeur, 

Et j’ai longuement mddite devant ces inestimables 
empreintes de la Genese: 

Dieu, elles luisaient, 

Elles luisaient comme des hosties sculptees dans 
l’ivoire! 


(Annales de Notre Dames des Victoires, 
Paris, Octobre 1970.) 

ATTENTE DANS LA BRUME 
(Saint-Pierre et Miquelon) 


Archipel et doris, Ies voilâ etranges meduses 
â flot dans la brume bleuâtre du silence’. 

L’anse invisible semble ancree dans l’ocean 
du clei irreel et sombre. Si sombre! 

Et ce phare agonisant, et ces fantomatiques 
banquises polaires sont comme' des recifs 
madreporiens oublies au temps jadis 
dans le mirage de quelque cicatrice lunaire. 

On y nage â tâtons sur le fond hallucinant 
de la mer boreale; 

Et le soleil bleme, et Ies voix ouatee's d’ici-bas: 
tout est lourd, lointain, spectral. 

De temps en temps des ombres phosphorescentes 
glissent jusqu’au pied de la croix de corail. 

Je ne' sais: sont-elles des ailes de cherubins, 
sont-elles des arcs-en-ciel brises, 

de mystiques pelerins noyes dans des galaxies 
abyssales? 

Je ne sais. 

Mon Dieu, et pourtant vos pecheurs, vos saints in- 
sulaires, 

en route vers l'eternel espoir, 

Les yeux pleins de miracles, ils vous attendent 
toujours, lâ dans la brume, sur le bord tremblant 
des gouffres du soir, chaque soir. 

11 leur tarde, Seigneur, d’aller au-devant de’ vous, 
il leur tarde de vous voir marcher doucement, 
comme autrefois, 
comme un souffle de lumiere 
sur les profonds miroirs des «aux. 

L’âge tourne lentement vers sa fin chargee de grâce, 
comme il etait ecrit. Seigneur, ayez pitie de vos 
saints insulaires 

oublies dans la brume: dites-leur une jolie para¬ 
bole, un mot, 

Je vous en supplie, 

Et ensuite jetez que’lques poignees d’etoiles 

dans leurs filets de reve. Dites-leur bonsoir et 
bonne nuit. 

( Creation, tome V, Juin 1974, Sorbonne- 
Paris.) 

Poemele acestea au fost compuse 
între 1959 şi 1979 în Statele Unite 
ale Americei, în arhipelagul francez 
Saint-Pierre et Miquelon din Atlan¬ 
ticul de nord, şi pe Coasta Soarelui, 
în Spania. Un manuscris mai vechi 
— Colindul Ciubărarilor — provine 
dintr’un ciclu de poeme compuse în 
România (1942). 






ALEXANDRU GREGORIAN 
— Scrieri apărute — 


In româneşte — poesie: 

POEME PENTRU CRUCIAŢI, 1943, un volum, două ediţii. 
Editura Cugetarea, Bucureşti. 

POEME PENTRU FRAŢII MEI, 1953, un volum, Editura 
autorului, Muenchen, Germania. 

In româneşte — esseuri, articole politice 1928-1944 în re¬ 
vistele: SFARMA PIATRA fondată împreună cu Nichi- 
for Crainic, director A. G. şi GÂNDIREA. In ziarele: 
MIŞCAREA, CALENDARUL, UNIVERSUL. Bucureşti. 

TARA DEMIURGULUI, 1943, un volum, esseuri, Editura 
Cugetarea, Bucureşti. 

In italiană — articole politice, 1945-1959: 

IL GIORNALE DTTALIA, Roma; L’OSSERVATORE RO¬ 
MANO, Roma; IL QUOTTIDIANO, Roma. 

In engleză — articole politice, 1959-1975: 

THE ITALIAN -AMERICAN HERALD, Philadelphia, Pa. săp¬ 
tămânal fondat şi condus de A. G. 

THE EVENING BULLETIN, unul din marile cotidiane ame¬ 
ricane, Philadelphia, Pa. 

CONGRESSIONAL RECORD, buletinul oficial al Congresu¬ 
lui american, articole şi conferinţe ale lui A. G., citite 
de diferiţi deputaţi în Congres, Washington, D. C. 

THE CATHOLIC NEWS, New York; THE STAR HE¬ 
RALD, Camden, N. J.; THE PILOT, Boston, Mass.; THE 
WANDERER, St. Paul, Minn., U. S. A. 

Alte îndeletniciri şi înfăptuiri : 

Cosilier de presă şi cultură pe lângă Legaţia Română din 
Roma 1940 şi 1944. 

Fondator şi director al primei gazete româneşti în exil 
ŢARA, 1949-50, Roma. 

Preşedinte al scriitorilor şi ziariştilor liberi din Centrul 
şi Răsăritul Europei, Roma, 1949-5C 

Corespondent al agenţiei FREE EUROPEAN PRESS SER¬ 
VICE, Roma, 1949-5 

Fondator şi director al secţiei româneşti a postului de ra¬ 
dio american FREE EUROPE, 1950-54, Muenchen. 

Fondator şi colaborator al secţiei româneşti a postului de 
radio/ Roma, 1945-50. 

Colaborator al secţiei româneşti a postului de radio VA¬ 
TICAN, Roma, 1957. 

Membru fondator şi secretar general al SOCIETĂŢII ACA¬ 
DEMICE ROMANE, Roma, 1957-59. 

Comunicare despre u URMELE LUI OVIDIU LA TOMIS*’ în 
cadrul congresului internaţional dedicat împlinirii a 
două mii de ani de la naşterea poetului latin, Sulmona, 
Italia, 1957. 

Profesor de limba şi istoria civilizaţiei franceze la UNI¬ 
VERSITATEA SAN FRANCISC OF ASSISI, Loretto, Pen- 
silvania, 1965-1975. 

Comentator de politică internaţională al postului de radio 
al Universităţii SAN FRANCISC OF ASSISI, Loretto, 
1965-74. 

